**OBRAZLOŽENJE 3. IZMJENA I DOPUNA PLANA PRORAČUNA OPĆINE DONJI KUKURUZARI ZA 2024. GODINU**

Proračun Općine Donji Kukuruzari za 2024. godinu i projekcije za 2025. i 2026. godinu izrađen je prema metodologiji propisanoj Zakonom o proračunu, Pravilnikom o polugodišnjem i godišnjem izvještaju o izvršenju proračuna („Narodne novine“ broj: 85/23), Zakonom o financiranju jedinica lokalne i područne (regionalne) samouprave („Narodne novine“ broj: 127/17, 138/20, 151/22, 114/23), Pravilnikom o proračunskim klasifikacijama („Narodne novine“ broj: 26/10, 120/13, 1/20), Pravilnikom o proračunskom računovodstvu i računskom planu („Narodne novine“ broj: 124/14, 115/15, 87/16, 3/18, 126/19, 108/20) te Uputama Ministarstva financija za izradu proračuna JLP(R)S za razdoblje 2024.-2026.

Proračun Općine Donji Kukuruzari za 2024. godinu s projekcijama za 2025. i 2026. godinu donesen je na sjednici Općinskog vijeća od 14. studenog 2023. godine, a objavljen je u Službenom vjesniku 102/23 od 15. prosinca 2023. godine.

Proračun za 2024. godinu usvojen je u iznosu od 2.784.224,00 eura.

Zakonom o proračunu (Narodne novine, broj 144/21) utvrđeno je da se proračun mora uravnotežiti ako se tijekom proračunske godine zbog nepredviđenih promjena i/ili nastanka novih obveza smanje prihodi i primici odnosno povećaju rashodi i izdaci. Na postupak donošenja izmjena i dopuna proračuna primjenjuju se odredbe Zakona o proračunu jednako kao i za postupak donošenja proračuna. Izmjenama i dopunama proračuna mijenja se isključivo plan za tekuću proračunsku godinu, dok projekcije za naredno dvogodišnje razdoblje ostaju neizmijenjene.

Na osnovi dosadašnje dinamike realizacije prihoda i rashoda te procjene njihova ostvarenja do kraja godine, kao i radi usklađenja planiranih iznosa prenesenih viškova / manjkova s ostvarenim i utvrđenim u financijskim izvještajima za 2023. godinu te rasporeda / pokrića istih donose se Treće izmjene i dopune Proračuna Općine Donji Kukuruzari za 2024. godinu.

Proračun se sastoji od općeg i posebnog dijela te obrazloženja proračuna.

Opći dio proračuna čine; Sažetak Računa prihoda i rashoda te Računa financiranja, Račun prihoda i rashoda (ukupni prihodi i rashodi iskazani prema izvorima financiranja i ekonomskoj klasifikaciji na razini skupine, ukupni rashodi iskazani prema funkcijskoj klasifikaciji), Račun financiranja (prema izvorima financiranja i ekonomskoj klasifikaciji na razini skupine), dok Posebni dio proračuna predstavlja rashode i izdatke po organizacijskoj, programskoj, ekonomskoj te izvorima financiranja, raspoređenih u programe koji se sastoje od aktivnosti i projekata.

Trećim izmjenama i dopunama Proračuna Općine Donji Kukuruzari za 2024. godinu predlaže se proračun u iznosu od 3.750.692,50 eura.

**PRIHODI I PRIMICI**

Planirani prihodi i primici Općine Donji Kukuruzari za 2024. godinu iznose 3.750.692,50 EUR sa donosom iz prethodne godine te su uravnoteženi su sa ukupnim rashodima i izdacima.

**61** Prihodi od poreza se planiraju u iznosu od 94.000,00 EUR sukladno procjeni gospodarskih kretanja, a čine ih:

-porez na dohodak; planiran u iznosu od 70.000,00 EUR,

-porez na imovinu; planiran je u iznosu od 24.000,00 EUR

**63** Pomoći od subjekata unutar općeg proračuna se planiraju u iznosu od 2.826.845,65 EUR, a čine ih:

- tekuće pomoći iz državnog proračuna u iznosu od 1.470.103,70 EUR od toga fiskalno izravnavanje u iznosu od 314.218,70 EUR, fiskalna održivost dječjih vrtića u iznosu od 18.000,00 EUR, pomoći iz državnog proračuna za troškove stanovanja 10.000,00 EUR, te ogrjev u iznosu od 7.700,00 EUR, tekuće pomoći iz županijskog proračuna za biračke odbore 2.000,00 EUR, kapitalne pomoći iz državnog proračuna u iznosu od 830.585,00 EUR (55.000,00 EUR Komogovina faza 6, 80.800,00 EUR Komogovina faza 7, 350.000,00 EUR izgradnja vodovoda Kostreši Bjelovači i Bjelovac, 50.000,00 EUR obnova društvenog doma Prevršac, 22.500,00 EUR izgradnja i opremanje dječjeg igrališta, 39.100,00 EUR nabavka kombinirke, 167.600,00 EUR saniranje posljedica potresa, 80.000,00 EUR pješačka staza u Donjim Kukuruzarima, 40.000,00 EUR street workout igralište, 120.000,00 EUR ograđivanje i drenaža oko groblja Sv. Antuna te ostali).

- pomoći od ostalih subjekata unutar opće države u iznosu od 40.000,00 EUR od toga potpora od HZZ-a za program javnih radova planiran u iznosu od 30.000,00 EUR.

- tekuće pomoći iz državnog proračuna proračunskim korisnicima u iznosu od 3.320,00 EUR

-pomoći temeljem prijenosa EU sredstava se planiraju u ukupnom iznosu od 1.313.421,95 EUR, od toga za program Zaželi 240.000,00 EUR, 49.370,00 EUR za projekt vanjsko sportsko igralište, rekonstrukcija šumske ceste Lovča u iznosu od 288.752,57 EUR, kapitalne pomoći temeljem prijenosa EU sredstava i projekata planirano u iznosu od 253.717,38 EUR, 93.960,00 EUR dokumentacija za pješačko biciklističku stazu, 370.000,00 EUR Ministarstvo turizma i sporta, te ostale pomoći temeljem prijenosa EU sredstava u iznosu od 17.622,00 EUR.

**64** Prihodi od imovine se planiraju u iznosu od 5.365,00 EUR

**65** Prihodi od upravnih i administrativni pristojbi iznose 110.197,00 EUR a čine ih:

-administraivne pristojbe u iznosu od 265,00 EUR, prihodi po posebnim propisima u iznosu od 95.135,00 EUR, te komunalni doprinos i naknade u iznosu od 14.797,00 EUR.

**68** Kazne, upravne mjere i ostali prihodi se planiraju u iznosu od 2.900,00 EUR

Prihodi od prodaje nefinancijske imovine se planiraju u iznosu od 3.982,00 EUR.

**RASHODI I IZDACI**

Rashodi i izdaci planirani su u ukupnom iznosu od 3.750.692,50 EUR i uravnoteženi su sa ukupnim prihodima i primicima. U ukupnim rashodima su i rashodi proračunskih korisnika NKČ „Napredak“ u iznosu od 50.932,00 EUR te rashodi za Poduzetnički inkubator Općine Donji Kukuruzari u iznosu od 4.140,00 EUR.

**31** Rashodi za zaposlene se planiraju u iznosu od 375.200,00 EUR, odnose se na bruto plaće, doprinose na plaće te ostale rashode za zaposlene.

**32** Materijalni rashodi iznose 1.410.809,50 EUR; naknade troškova zaposlenima u iznosu od 16.743,00 EUR (službena putovanja, naknade za prijevoz na posao i s posla, stručno usavršavanje zaposlenika, seminari, tečajevi i stručni ispiti), rashodi za materijal i energiju u iznosu od 62.983,00 EUR (uredski materijal, literatura, materijal za čišćenje i održavanje te za higijenske potrebe i njegu, električna energija, materijal i dijelovi za tekuće i investicijsko održavanje građevinskih objekata, sitan inventar), rashodi za usluge 1.260.858,50 EUR (najveći su rashodi na uslugama tekućeg i investicijskog održavanja, rashodi za poštu, usluge telefona i interneta, tisak, opskrba vodom, odvoz otpada, zdravstvene usluge, ugovori o djelu, geodetsko-katastarske usluge, računalne usluge, naknada za energetsku uslugu), ostali nespomenuti rashodi poslovanja 70.225,00 EUR .

**34** Financijski rashodi planirano je 9.226,00 EUR

**35** Subvencije iznose 4.805,00 EUR

**37** Naknade građanima i kućanstvima planira se u iznosu od 93.100,00 EUR (pomoć obiteljima i kućanstvima, stipendije, naknade za novorođenčad, sufinanciranje dječjeg vrtića).

**38** Ostali rashodi se planiraju u iznosu od 31.450,00 EUR; tekuće donacije u iznosu od 30.750,00 EUR, kapitalne donacije 500,00 EUR te naknade štete pravim i fizičkim osobama u iznosu od 200,00 EUR.

* Rashodi za nabavu nefinancijske imovine u iznosu od 1.525.702,00 EUR;

**41** Rashodi za nabavu neproizvedene dugotrajne imovine 304.000,00 EUR.

**42** Rashodi za nabavu proizvedene dugotrajne imovine 1.101.702,00 EUR

**45** Rashodi za dodatna ulaganja na građevinskim objektima 120.000,00 EUR

**RAČUN ZADUŽIVANJA/FINANCIRANJA**

Općina Donji Kukuruzari planira kratkoročno prekoračenje računa u iznosu od 300.000,00 eura za pokriće troškova rekonstrukcije šumske ceste Lovča. Prekoračenje će biti vraćeno i podmireno nakon uplate Agencija za plaćanja u poljoprivredi, ribarstvu i ruralnom razvoju.

***POSEBNI DIO PRORAČUNA:***

**GLAVA 00101 PREDSTAVNIČKA I IZVRŠNA TIJELA**

*Program: Javna uprava i administracija*

U okviru ovog programa planiraju se rashodi u iznosu od 438.720,00 EUR.

Aktivnost:Predstavnička izvršna tijela

Rashodi za zaposlene iznose 65.900,00 EUR a odnose se na plaće dužnosnika.

Materijalni rashodi iznose 61.170,00 EUR a planiraju se: za naknade troškova zaposlenima 2.165,00 EUR (službena putovanja, dnevnice, naknade za smještaj i naknade za prijevoz na posao i sa posla), rashode za materijal i energiju u iznosu od 4.700,00 EUR (uredski materijal i sitan inventar), rashode za usluge se planiraju u iznosu od 17.335,00 EUR, ostali nespomenuti rashodi poslovanja planirani u iznosu od 36.970,00 EUR (reprezentacija, članarine, pristojbe i naknade, troškovi sudskih postupaka, naknade za vijeće te ostali nespomenuti rashodi poslovanja).

Aktivnost: Nabavka opreme i strojeva za domove

Planiraju se rashodi u iznosu od 1.000,00 EUR.

Aktivnost: Osnovne funkcije stranaka

Planiraju se rashodi u iznosu od 3.650,00 EUR.

Aktivnost: Kratkoročno zaduženje

Planiraju se rashodi u iznosu od 7.000,00 EUR za usluge banaka obrade kratkoročnog zaduženja i kamata te rashodi za otplatu glavnice u iznosu od 300.000,00 eura.

.

Opći cilj programa je osiguranje redovnog rada predstavničkog i izvršnog tijela i donošenje odluka iz njihove nadležnosti, kojima se osiguravaju lokalne potrebe mještana.

Pokazatelji uspješnosti: broj održanih sjednica, broj donesenih akata i odluka, broj vijesti objavljenih na web stranici i drugim medijima, promidžbenih aktivnosti, uspješnost realizacije programa.

**GLAVA 00201 JEDINSTVENI UPRAVNI ODJEL**

*Program: Javna uprava i administracija*

U okviru ovog programa planiraju se rashodi u iznosu od 390.606,00 EUR.

Aktivnost: Administrativno, tehničko i stručno osoblje

Planirani su rashodi u iznosu od 226.056,00 EUR a odnose se na plaće zaposlenika u Jedinstvenom upravnom odjelu u iznosu od 87.000,00 EUR, materijalne rashode u iznosu od 137.121,00 EUR, financijske rashode u iznosu od 1.935,00 EUR.

Aktivnost: Tekuće zalihe proračuna

Planiraju se rashodi u iznosu od 200,00 EUR.

Tekući projekti: nabava dugotrajne imovine

Planiraju se rashodi u iznosu od 79.765,00 EUR od toga rashodi za nabavu neproizvedene dugotrajne imovine u iznosu od 4.000,00 EUR, te rashodi za nabavu proizvedene dugotrajne imovine u iznosu od 75.765,00 EUR.

Kapitalni projekt: izgradnja vanjskog sportskog igrališta

Planiraju se rashodi u iznosu od 5.000,00 EUR za nabavu proizvedene dugotrajne imovine.

Aktivnost: Izgradnja i uređenje ljetne pozornice

Rashodi iznose 8.200,00 EUR a odnose se na usluge stručnog nadzora u iznosu od 950,00 EUR te na rashode za nabavu nefinancijske imovine u iznosu od 7.250,00 EUR.

Aktivnost: Uređenje APPI PARKA

Rashodi iznose 1.375,00 EUR a odnose se na usluge stručnog nadzora.

.Kapitalni projekt: Višenamjenski objekt

Planiraju se rashodi u iznosu od 30.100,00 EUR za nematerijalnu proizvedenu imovinu.

Kapitalni projekt: Rekonstrukcija stare zgrade općine- Poduzetnički inkubator

Planiraju se rashodi u iznosu od 39.910,00 EUR za nabavu proizvedene dugotrajne imovine.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, postignuta razina primjene zakona, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna, broj digitaliziranih usluga, stupanj uspješnosti provedbe operativnih ciljeva i zadataka.

**GLAVA 00201 VATROGASTVO I CIVILNA ZAŠTITA**

*Program: Organiziranje i provođenje zaštite i spašavanja*

Planirani su rashodi u iznosu od 22.300,00 EUR.

Aktivnost: Zaštita od požara i civilne zaštite

Planirani su rashodi u iznosu od 19.900,00 EUR.

Aktivnost: Spašavanje i zaštita ljudskih života

Planirani su rashodi u iznosu od 2.400,00 EUR.

Opći cilj: kvalitetno i efikasno funkcioniranje protupožarne zaštite sukladno zakonskim propisima i ostvarivanje sustava zaštite na radu i sigurnosti građana.

Pokazatelji uspješnosti: opremljenost i spremnost vatrogasnih društava, uspostavljena razina sigurnost i zaštite na radu.

**GLAVA 00201 KOMUNALNA INFRASTRUKTURA**

*Program: Održavanje komunalne infrastrukture*

Planirani su rashodi u iznosu od 2.251.684,50 EUR.

Aktivnost: Tekuće i investicijsko održavanje cesta i grobalja

Planirani su rashodi u iznosu od 26.890,00 EUR od toga rashodi za usluge u iznosu od 24.500,00 EUR.

Aktivnost: Održavanje šumskih i grobljanskih puteva

Planirani su rashodi u iznosu od 713.755,00 EUR.

Aktivnost: Ograđivanje i drenaža groblja Sv. Antuna

Planirani su rashodi u iznosu od 130.000,00 EUR, od toga su dodatna ulaganja na građevinskim objektima u iznosu od 120.000.00 EUR.

Aktivnost: Lokalne ceste

Planirani su rashodi u iznosu od 5.000,00 EUR a odnose se na usluge.

Aktivnost: Biciklističko pješačka staza uz glavnu cestu D30

Planirani su rashodi za nematerijalnu proizvedenu imovinu u iznosu od 104.402,00 EUR.

Aktivnost: Izgradnja pješačke staze-šetrnjica Donji Kukuruzari

Planirani su rashodi za nabavu proizvedene dugotrajne imovine u iznosu od 80.000,00 EUR.

Aktivnost: Turistička infrastruktura-staze i vidikovci

Planirani su rashodi za nabavu neproizvedene dugotrajne imovine u iznosu od 300.000,00 EUR.

Aktivnost: Rashodi za uređaje i javnu rasvjetu

Planirani su rashodi u iznosu od 51.000,00 EUR od toga za materijal i energiju planirano 19.500,00 EUR, a za usluge 31.500,00 EUR.

Aktivnost: Rekonstrukcija društvenog doma Komogovina

Planirani su rashodi u iznosu od 92.187,50 EUR, a odnose se na radove za rekonstrukciju društvenog doma Komogovina, te na stručni nadzor za faze kroz obnovu.

Aktivnost: Obnova društvenog doma Prevršac

Planirani su rashodi u iznosu od 93.850,00 EUR, a odnose se na obnovu doma, stručni nadzor te glavni projekt i troškovnik.

Opći cilj: poboljšanje komunalne infrastrukture tekućim i investicijskim održavanjem.

Posebni cilj: održavanje nogostupa, šetnica, popravak nerazvrstanih cesta, asfaltiranje i betoniranje ulica, krpanje manjih oštećenja na cestama, održavanje javnih zelenih površina i čistoće javnih površina, održavanje groblja, održavanje javne rasvjete, nabava komunalne i urbane opreme i deratizacija i dezinsekcija.

Pokazatelj uspješnosti: duljina uređenih nogostupa i šetnica, uređenih nerazvrstanih cesta, uređenih javnih zelenih površina i čistoće javnih površina, stupanj čistoće, uređenost groblja, funkcionalnost javne rasvjetne.

*Program: Održavanje objekata i uređenje komunalne infrastrukture*

Kapitalni projekt: Izrada grobnih mjesta

Za ovaj projekt planirani su rashodi u iznosu od 30.000,00 EUR.

Kapitalni projekt: Izgradnja objekata i uređenje vodoopskrbe

Planirani su rashodi u iznosu od 427.000,00 EUR, a odnose se na izgradnju vodoopskrbne mreže Kostreši Bjelovački i spojni cjevovod za naselje Bjelovac.

Aktivnost: Obnova od potresa- Društveni dom Komogovina

Planirani su rashodi u iznosu od 82.600,00 EUR

Aktivnost: Obnova od potresa- Zgrada općine

Planirani su rashodi u iznosu od 85.000,00 EUR

Opći cilj: unapređenje temeljnih vrijednosti Općine ulaganjem u izgradnju prometne i komunalne infrastrukture.

Posebni cilj: izgradnja komunalne infrastrukture kako bi se stvorili uvjeti za kvalitetniji život mještana i dalji razvoj gospodarstva.

**GLAVA 00205 JAVNE POTREBE I USLUGE U ZDRAVSTVU**

*Program: Dodatne usluge u zdravstvu i preventiva*

Aktivnost: Preventivni pregledi i savjetovanje

Planirani su rashodi u iznosu od 500,00 EUR.

**GLAVA 00202 NKČ „NAPREDAK“ DONJI KUKURUZARI**

*Program: Promicanje kulture*

Planirani su rashodi u iznosu od 57.932,00 EUR.

Aktivnost: Djelatnost knjižnice

Planirani su rashodi poslovanja u iznosu od 41.332,00 EUR.

Rashodi za zaposlene planirani u iznosu od 32.100,00 EUR, materijalni rashodi u iznosu od 8.941,00 EUR, te financijski rashodi u iznosu od 291,00 EUR.

Aktivnost: Djelatnost kulturno umjetničkih društava

Tekuće donacije za Kulturno umjetničko društvo „Donji Kukuruzari“ planirane u iznosu od 2.000,00 EUR.

Aktivnost: Pomoći vjerskim zajednicama

Planirani rashodi u iznosu od 5.000,00 EUR.

Projekt:Nabava opreme, knjiga i umjetnine

Planirani su rashodi u iznosu od 9.600,00 EUR.

Opći cilj: Stvaranje i jačanje čitalačkih navika građana i podizanje razine kulturnog života.

Posebni cilj: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti.

Pokazatelji uspješnosti: broj nabavljenih knjiga, broj članova knjižnice, broj posjetitelja, broj kulturnih događanja.

**GLAVA 00201 PROGRAMSKA DJELATNOST SPORTA**

*Program:Razvoj sporta i rekreacije*

Planirani su rashodi u iznosu od 258.250,00 EUR

Aktivnost: Sportski klubovi

Planirani su rashodi u iznosu od 5.000,00 EUR, a odnose se na materijalne rashode za održavanje i farbanje ŠRC-a te na prijenos sredstava Nk „Radnik“ Majur.

Aktivnost: Igrališta za djecu

Planirani su rashodi u iznosu od 1.000,00 EUR

Aktivnost: Prostor za odmor i rekreaciju uz rijeku Sunju

Planirani su rashodi u iznosu od 60.000,00 EUR. Odnose se na izgradnju prostora za realizaciju te na izradu idejnog projekta.

Aktivnost: Igralište za djecu unutar APPR Parka

Planirani su rashodi u iznosu od 0,00 EUR. Rashodi su smanjeni zbog izvršenja aktivnosti u 2023. godini.

Aktivnost: Uređenje i opremanje dječjeg igrališta Mečenčani

Planirani su rashodi u iznosu od 30.625,00 EUR. Odnose se na usluge stručnog nadzora te na opremu i rekostrukciju dječjeg igrališta.

Aktivnost: Street workout igralište

Planirani su rashodi u iznosu od 43.375,00 EUR.

Aktivnost: Rekonstrukcija tribina, igrališta na ŠRC-u s ugradnjom fotonaponske elektrane

Planirani su rashodi u iznosu od 118.250,00 EUR.

**GLAVA 00201 PROGRAMSKA DJELATNOST SOCIJALNE SKRBI**

*Program:Socijalna skrb*

Planirani su rashodi u iznosu od 99.300,00 EUR.

Aktivnost: Stipendije i školarine

Planirani su rashodi u iznosu od 14.000,00 EUR.

Aktivnost: Pomoć u novcu pojedincima i obiteljima

Planirani su rashodi u iznosu od 79.100,00 EUR. U to je uključeno naknade za novorođenu djecu, jednokratne naknade, naknade za troškove stanovanja, nabava paketića prigodom blagdana Sv. Nikole, sufinanciranje troškova predškolskog odgoja, sufinanciranje troškova škole u prirodi, poklon bonova za uspijeh 5.0, sufinanciranje troškova dječjeg vrtića, sufinanciranje troškova sahrane i obdukcije te financiranje nabavke radnih bilježnica i ostale opreme za osnovnu školu „Katarina Zrinska Mečenčani“.

Aktivnost: Humanitarna skrb kroz udruge građana

Rashodi poslovanja planirani u iznosu od 1.000,00 EUR.

Aktivnost: Humanitarna djelatnost Crvenog križa

Rashodi poslovanja planirani u iznosu od 5.200,00 EUR.

Opći cilj: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: broj i kvaliteta provedenih aktivnosti.

**GLAVA 00201 GOSPODARSTVO**

*Program: Potpora poljoprivredi*

Ukupni planirani rashodi iznose 4.805,00 EUR od toga subvencije trgovačkim društvima 4.140,00 EUR, te subvencije poljoprivrednicima i obrtnicima 665,00 EUR.

**GLAVA 00201 PROGRAM JAVNIH RADOVA**

*Program: Prostorno uređenje i napređenje stanovanja*

Ukupni planirani rashodi iznose 36.900,00 EUR.

Aktivnost: Javni radovi

Planirani rashodi za zaposlene iznose 30.000,00 EUR, te materijalni rashodi 5.400,00 EUR.

Rashodi za postojenja i opremu iznose 1.500,00 EUR.

**GLAVA 00203 VIJEĆE SRPSKE NACIONALNE MANJINE**

*Program: Zaštita prava nacionalnih manjina*

Ukupni planirani rashodi iznose 1.500,00 EUR.

Aktivnost: Vijeće srpske nacionalne manjine

Planirani rashodi poslovanja iznose 1.500,00 EUR.

**GLAVA 00201 PROGRAM ZAPOŠLJAVANJA ŽENA „ZAŽELI“**

*Program: Prostorno uređenje i napređenje stanovanja*

Ukupni planirani rashodi iznose 188.195,00 EUR.

Aktivnost: Zapošljavanje žena projekt „Zaželi“

Planirani rashodi za zaposlene iznose 160.200,00 EUR, te materijalni rashodi 27.995,00 EUR.

Najznačajnije promjene u 3. Izmjenama i dopunama proračuna dogodile su se zbog kombinirke, opreme za božićno ukrašavanje, planiranja ograđivanja i drenaže groblja Sv. Antuna, obnove od potresa društvenog doma u Komogovini, obnove od potresa zgrade Općine , te zbog obnove društvenog doma Prevršac.

Općina Donji Kukuruzari, 2. prosinca 2024.godine