[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKO VIJEĆE**

KLASA: 363-02/22-01/01

URBROJ: 2176/07-01-24-7

Donji Kukuruzari, 09. prosinca 2024. godine

Na temelju članka 66. Zakona o gospodarenju otpadom („Narodne novine", broj 84/21 i 142/23) i članka 22. stavka 1. točke 1. Statuta Općine Donji Kukuruzari („Službeni vjesnik“, broj 08/23), Općinsko vijeće Općine Donji Kukuruzari na 24. sjednici, održanoj dana 09. prosinca 2024. godine donijelo je

**ODLUKU**

**o izmjeni i dopuni Odluke o načinu pružanja** **javne usluge sakupljanja komunalnog otpada na području Općine Donji Kukuruzari**

Članak 1.

1. U članku 2. stavku 1. Odluke o načinu pružanja javne usluge sakupljanja komunalnog otpada na području Općine Donji Kukuruzari (Službeni vjesnik broj 20/22) briše se: „*Uredba* je Uredba o gospodarenju komunalnim otpadom.“.

Članak 2.

U članku 4. mijenja se stavak 3. i glasi: ''Sakupljanje komunalnog otpada obavlja se sukladno propisanim standardima te podrazumijeva prikupljanje tog otpada na području pružanja javne usluge putem spremnika od pojedinih korisnika i prijevoz tog otpada do mjesta obrade, te putem reciklažnog i mobilnog reciklažnog dvorišta i putem spremnika postavljenih na javnim površinama te prijevoz i predaju otpada ovlaštenoj osobi za sakupljanje i obradu takvog otpada.''

Članak 3.

(1) U članku 17. stavak 1. točka 4. mijenja se i glasi:

''4. prvi put korištenja usluge osigurati korisniku usluge spremnik za primopredaju miješanog komunalnog otpada, biorazgradivog komunalnog otpada i reciklabilnog komunalnog otpada''.

(2) U članku 17. stavak 1. točka 10. riječi ''sakupljeni reciklabilni otpad osobi'' zamijenjuju se riječima

''sakupljenu posebnu kategoriju otpada pravnoj osobi''.

Članak 4.

(1) U članku 18. stavku 1. točki 2. i svuda dalje u Odluci riječ ''Uredbom'' briše se.

1. U članku 18. stavak 1. točka 6. riječi ''tekućeg otpada'' zamijenjuju se riječima ''tekućine neugodna mirisa''.

Članak 5.

U članku 30. stavak 5. mijenja se i glasi:

''Cijena obvezne minimalne javne usluge iznosi:

* za kategoriju korisnika kućanstvo 8,70 eura bez PDV-a
* za kategoriju korisnika koji nije kućanstvo 10,12 eura bez PDV-a.''

Članak 6.

(1) Ispred članka 34. glava „XIX. Kriteriji za umanjenje cijene minimalne javne usluge”, ispravlja se i glasi: „XXIX. Kriteriji za umanjenje cijene minimalne javne usluge”.

Članak 7.

(1) Članak 37. stavak 1. mijenja se i glasi:

''Korisnik usluge dužan je platiti iznos ugovorne kazne za postupanje protivno ugovoru o korištenju javne usluge, a osobito:

1. ako ne koristi javnu uslugu i ne predaje miješani komunalni otpad i biorazgradivi komunalni otpad davatelju usluge ili općenito izbjegava korištenje javne usluge ugovorna kazna za korisnika kućanstvo iznosi 125,00 eura, a za korisnika koji nije kućanstvo 160,00 eura;

2. ako na svom obračunskom mjestu postupa s otpadom na način kojim se dovodi u opasnost ljudsko zdravlje i dovodi do rasipanja otpada oko spremnika i uzrokuje pojava neugode drugoj osobi zbog mirisa otpada, ugovorna kazna za korisnika kućanstvo iznosi 70,00 eura, a za korisnika koji nije kućanstvo 90,00 eura;

3. ako ne predaje biorazgradivi komunalni otpad, reciklabilni komunalni otpad, problematični otpad i glomazni otpad odvojeno od miješanog komunalnog ugovorna kazna za korisnika kućanstvo iznosi 40,00 eura, a za korisnika koji nije kućanstvo 55,00 eura;

4. ako ne predaje problematični otpad u reciklažno dvorište ili mobilno reciklažno dvorište ugovorna kazna za korisnika kućanstvo iznosi 40,00 eura, a za korisnika koji nije kućanstvo 55,00 eura;

5. ako ne drži spremnik na za to propisanom mjestu ugovorna kazna za korisnika kućanstvo iznosi 30,00 eura, a za korisnika koji nije kućanstvo 40,00 eura;

6. ako ne omogući davatelju usluge pristup spremniku na mjestu primopredaje ugovorna kazna za korisnika kućanstvo iznosi 30,00 eura, a za korisnika koji nije kućanstvo 40,00 eura;

7. ako ne omogući davatelju usluge označavanje spremnika s kojim već raspolaže ugovorna kazna za korisnika kućanstvo iznosi 70,00 eura, a za korisnika koji nije kućanstvo 90,00 eura;

8. ako je uništio ili oštetio spremnik dodijeljen korisniku usluge za prikupljanje miješanog komunalnog otpada i biorazgradivog komunalnog otpada ugovorna kazna za korisnika kućanstvo iznosi 50,00 eura, a za korisnika koji nije kućanstvo 100,00 eura;

9. ako je uništio ili oštetio spremnik postavljen na javnoj površini za prikupljanje miješanog komunalnog otpada, biorazgradivog otpada, papira, kartona, plastike i ostalog reciklabilnog otpada ugovorna kazna za korisnika kućanstvo iznosi 125,00 eura, a za korisnika koji nije kućanstvo 160,00 eura;

10. ako u slučaju povećane potrebe za korištenjem javne usluge iznad obvezne minimalne usluge ugovorna kazna za korisnika kućanstvo iznosi 30,00 eura, a za korisnika koji nije kućanstvo 40,00 eura;

11. ako je u izjavi o načinu korištenja usluge očigledno naveo netočne podatke, osobito ukoliko je lažno naveo da trajno ne koristi nekretninu ugovorna kazna za korisnika kućanstvo iznosi 125,00 eura, a za korisnika koji nije kućanstvo 160,00 eura;

12. ako nije u roku od mjesec dana, od stjecanja vlasništva, odnosno, početka korištenja nekretnine, odnosno posebnog dijela takve nekretnine ili prava takvog korištenja nekretnine, odnosno posebnog dijela takve nekretnine (kada je vlasnik nekretnine obvezu plaćanja ugovorom prenio na tog korisnika), o istome pisanim putem, obavijestio davatelja usluge ugovorna kazna za korisnika kućanstvo iznosi 125,00 eura, a za korisnika koji nije kućanstvo 160,00 eura;

13. ako se sav odloženi miješani komunalni otpad, biorazgradivi komunalni otpad i reciklabilni otpad ne nalazi u adekvatnom spremniku (poklopac mora biti potpuno zatvoren) ugovorna kazna za korisnika kućanstvo iznosi 40,00 eura, a za korisnika koji nije kućanstvo 55,00 eura.''

Članak 8.

Članak 38. mijenja se i glasi: ''Nadzor nad provedbom ove Odluke obavlja se sukladno članku 136. Zakona.''

Članak 9.

U Dodatku I Općih uvjeta ugovora o korištenju javne usluge sakupljanja komunalnog otpada na području Općine Donji Kukuruzari, u članku 1., stavak 1. mijenja se i glasi:

„(1) Ovim Općim uvjetima uređuju se međusobni odnosi davatelja i korisnika javne usluge iz članka 3. i 4. Odluke o načinu pružanja javne usluge sakupljanja komunalnog otpada na području Općine Donji Kukuruzari čiji su ovi Opći uvjeti sastavni dio (u daljnjem tekstu:

Opći uvjeti).”.

Članak 10.

Ova Odluka o izmjeni i dopuni Odluke o načinu pružanja javne usluge sakupljanja komunalnog otpada na području Općine Donji Kukuruzari stupa na snagu osmog dana od dana objave u „Službenom vjesniku“ Općine Donji Kukuruzari.

Predsjednik Općinskog vijeća

Stipo Šapina