[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKO VIJEĆE**

KLASA : 402-07/24-01/01

URBROJ : 2176/07-01-24-2

Donji Kukuruzari, 09. prosinca 2024.. godine

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19) i članka 22. Statuta Općine Donji Kukuruzari („Službeni vjesnik“ br. 8/23) Općinsko vijeće Općine Donji Kukuruzari na svojoj 24. sjednici održanoj dana 09. prosinca 2024. godine donosi

**O D L U K U**

o rasporedu sredstava za rad političkih stranaka

i nezavisnih članova zastupljenih u Općinskom vijeću

Općine Donji Kukuruzari za 2025. godinu

**Članak 1.**

Ovom odlukom uređuje se način, uvjeti i postupak rasporeda sredstava za rad političkih stranaka i nezavisnih članova zastupljenih u Općinskom vijeću Općine Donji Kukuruzari za 2025. godinu.

**Članak 2.**

Izrazi u ovoj Odluci koji imaju rodno značenje odnose se jednako na muški i ženski rod.

**Članak 3.**

Sredstva za rad političkih stranaka i nezavisnih članova osiguravaju se u Općinskom proračunu Općine Donji Kukuruzari za 2025. godinu u iznosu od 1234,29 eura. Pravo na redovito godišnje financiranje iz sredstava Općinskog proračuna imaju političke stranke koje imaju člana u Općinskom vijeću Općine Donji Kukuruzari i nezavisni članovi Općinskog vijeća Općine Donji Kukuruzari koji su izabrani s nezavisnih lista.

**Članak 4.**

Sredstva iz članka 3. ove Odluke raspoređuju se na način da se utvrdi jednaki iznos sredstava za svakog člana Općinskog vijeća. Pojedinoj političkoj stranci pripadaju sredstva razmjerno broju članova u Općinskom vijeću u trenutku konstituiranja Općinskog vijeća Općine Donji Kukuruzari.

**Članak 5.**

Ukoliko pojedinom članu Općinskog vijeća nakon konstituiranja prestane članstvo u političkoj stranci, financijska sredstva koja se raspoređuju sukladno članku 3. ove Odluke ostaju političkoj stranci kojoj je član Općinskog vijeća pripadao u trenutku konstituiranja Općinskog vijeća Općine Donji Kukuruzari.

U slučaju udruživanja dviju ili više političkih stranaka, financijska sredstva koja se raspoređuju sukladno članku 3. Odluke pripadaju političkoj stranci koja je pravni slijednik političkih stranaka koje se udruživanjem prestale postojati.

**Članak 6.**

Ukoliko nezavisni član Općinskog vijeća izabran s nezavisne liste, nakon konstituiranja Općinskog vijeća. postane član političke stranke koja participira u Općinskom vijeću, sredstva za redovito godišnje financiranje iz Općinskog proračuna ostaju tom članu Općinskog vijeća izabran s nezavisne liste, te se na istog i nadalje primjenjuju sve odredbe Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19), koje se odnose na nezavisne članove predstavničkih tijela jedinica lokalne i područne (regionalne) samouprave s nezavisne liste.

**Članak 7.**

Sukladno članku 3. ove Odluke sredstva osigurana u proračunu Općine Donji Kukuruzari za financiranje rada političkih stranaka i nezavisnih članova utvrđuju se u iznosu od 132,72 eura za svakog člana Općinskog vijeća.

Za svakog člana Općinskog vijeća podzastupljenog spola, političkim strankama, nezavisnim listama i kandidatima pripada pravo na naknadu u visini od 10% iznosa predviđenog u stavku 1. ovog članka . U Općinskom vijeću Općine Donji Kukuruzari žene su podzastupljeni spol.

**Članak 8.**

Sredstva koja se osiguravaju za redovito financiranje političkih stranaka doznačuju se na žiroračun političke stranke. Nezavisnim članovima Općinskog vijeća sredstva se doznačuju na poseban račun kojeg su dužni otvoriti za redovito financiranje svoje djelatnosti.

**Članak 9.**

Sredstva osigurana u proračunu Općine Donji Kukuruzari za rad političkih stranka i nezavisnih članova Općinskog vijeća isplaćivat će se tromjesečno u jednakim iznosima u eurima:

|  |  |  |  |  |  |  |
| --- | --- | --- | --- | --- | --- | --- |
| **Politička stranka** | **Broj članova u OV** | **Iznos osiguranih sredstava u proračunu** | **Iznos isplate 1. dijela** | **Iznos isplate 2. dijela** | **Iznos**  **isplate 3. dijela** | **Iznos isplate 4. dijela** |
| **HDZ** | 5 (od toga 1 člana podzastupljenog spola) | 676,87 | 169,22 | 169,22 | 169,22 | 169,21 |
| **DSS** | 3 (od toga 1 član podzastupljenog spola) | 411,43 | 102,86 | 102,86 | 102,86 | 102,85 |
| **SDSS** | 1 (od toga 1 član podzastupljenog spola) | 145,96 | 36,49 | 36,49 | 36,49 | 36,49 |
| **UKUPNO:** |  | 1.234,26 | 308,57 | 308,57 | 308,57 | 308,55 |

**Članak 10.**

Na sva pitanja koja se odnose na raspored sredstava za rad političkih stranaka i vijećnika izabranih sa liste grupe birača, zastupljenih u Općinskom vijeću Općine Donji Kukuruzari, a koja nisu uređena ovom odlukom primjenjuju se odredbe Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19).

**Članak 11.**

Ova Odluka stupa na snagu 01. siječnja 2025. godine, a objavit će se u „Službenom vjesniku“, službenom glasilu Općine Donji Kukuruzari.

Predsjednik Općinskog vijeća

Stipo Šapina