[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKO VIJEĆE**

KLASA: 320-02/23-01/02

URBROJ: 2176/07-01-24-10

Donji Kukuruzari, 09. prosinca 2024.

Na temelju članka 22. Statuta Općine Donji Kukuruzari („Službeni vjesnik“, broj 8/23), Općinsko vijeće Općine Donji Kukuruzari na 24. sjednici održanoj 09. prosinca 2024. godine, donosi

# ODLUKU

# o visini naknade za rad Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Donji Kukuruzari

Članak 1.

Ovom Odlukom određuje se visina naknade za rad Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Donji Kukuruzari (dalje u tekstu: Povjerenstvo).

Povjerenstvo je imenovano Odlukom o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Donji Kukuruzari („Službeni vjesnik“, broj 74/24).

Članak 2.

Visina naknade za rad članova Povjerenstva određuje se u neto iznosu od 30,00 eura plus pripadajući porezi i doprinosi po sjednici Povjerenstva.

Članovi Povjerenstva imaju pravo na naknade prijevoznih troškova u visini stvarnih izdataka.

Članak 3.

Naknada članovima Povjerenstva isplatit će se po provođenju natječaja za zakup i prodaju poljoprivrednog zemljišta u vlasništvu Republike Hrvatske za Općinu Donji Kukuruzari, nakon što Povjerenstvo izradi Općinskom vijeću Općine Donji Kukuruzari prijedlog Odluke.

Članak 4.

Ova Odluka stupa na snagu osmog dana od dana objave u „Službenom vjesniku“, službenom glasilu Općine Donji Kukuruzari.

Predsjednik Općinskog vijeća

Stipo Šapina