[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKO VIJEĆE**

KLASA : 363-01/24-01/05

URBROJ: 2176/07-01-24-2

U Donjim Kukuruzarima, 09. prosinca 2024. godine

Na temelju članka 72. Zakona o komunalnom gospodarstvu („Narodne novine“, broj 68/18, 110/18 i 32/20) i članka 22. Statuta Općine Donji Kukuruzari („Službeni vjesnik“, broj 8/23), Općinsko vijeće Općine Donji Kukuruzari na 24. sjednici održanoj 09. prosinca 2024.godine, donosi

**P R O G R A M**

**održavanja komunalne infrastrukture za 2025. godinu**

Članak 1.

Programom održavanja komunalne infrastrukture za 2025. godinu na području Općine Donji Kukuruzari, a u skladu s predvidivim sredstvima i izvorima financiranja, određuju se radovi na održavanju sljedeće komunalne infrastrukture za obavljanje komunalnih djelatnosti:

1. održavanje nerazvrstanih cesta i grobalja

2. održavanje šumskih i grobljanskih puteva

3. održavanje javne rasvjete

Članak 2.

Sredstva za ostvarenje Programa održavanja komunalne infrastrukture za 2025. godinu planiraju se kako slijedi:

|  |  |  |
| --- | --- | --- |
| 1. | komunalna naknada | 14.000,00 eura |
| 2. | šumski doprinos | 95.000,00 eura |
| 3. | prihodi od prodaje i zakupa nefinancijske imovine (zemlja) | 3.982,00 eura |
| 4. | pomoći iz proračuna | 74.453,00 eura |
| **UKUPNO:** | | **187.435,00 eura** |

Članak 3.

Sredstva iz članka 2. Programa raspoređuju se za financiranje obavljanja slijedećih komunalnih djelatnosti:

|  |  |  |
| --- | --- | --- |
| 1. | održavanje nerazvrstanih cesta i grobalja | 70.086,00 eura |
| 2. | održavanje šumskih i grobljanskih puteva | 71.349,00 eura |
| 3. | održavanje javne rasvjete | 46.000,00 eura |
| **UKUPNO:** | | **187.435,00 eura** |

Članak 4.

Za 2025. godinu utvrđuje se za djelatnost iz članka 3. slijedeći obim radova iskazan kroz opise i izvore financiranja:

1. **ODRŽAVANJE NERAZVRSTANIH CESTA I GROBALJA**

|  |  |  |
| --- | --- | --- |
| **OPIS RADOVA** | **ROKOVI** | **PLANIRANI IZNOS** |
| - materijali i dijelovi za tekuće investicijsko održavanje, sa svrhom održavanja prohodnosti i tehničke ispravnosti nerazvrstanih cesta i prometne sigurnosti na njima, mjestimično poboljšanje elemenata nerazvrstanih cesta, osiguravanje sigurnosti i trajnosti nerazvrstanih cesta i cestovnih objekata i povećanje sigurnosti prometa, uređenje i održavanje groblja Sv. Antuna u Donjim Kukuruzarima, snimak svih grobalja na području Općine Donji Kukuruzari sa svrhom uvođenja grobne naknade, zimska služba, te postavljanje uspornika u prometa u blizini OŠ Katarina Zrinska Mečenčani | Kontinuirano tijekom cijele godine | 70.086,00 eura |

1. **ODRŽAVANJE ŠUMSKIH I GROBLJANSKIH PUTEVA**

|  |  |  |
| --- | --- | --- |
| **OPIS RADOVA** | **ROKOVI** | **PLANIRANI IZNOS** |
| - materijali i dijelovi za tekuće investicijsko održavanje šumskih i grobljanskih puteva, sa svrhom održavanja prohodnosti i tehničke ispravnosti istih i prometne sigurnosti na njima, mjestimično poboljšanje elemenata cesta, osiguravanje sigurnosti i trajnosti cesta, te grobljanskih puteva, rekonstrukcija šumske ceste u naselju Borojevići – Lovča | Kontinuirano tijekom cijele godine | 71.349,00 eura |

1. **ODRŽAVANJE JAVNE RASVJETE**

|  |  |  |
| --- | --- | --- |
| **OPIS RADOVA** | **ROKOVI** | **PLANIRANI IZNOS** |
| - upravljanje i održavanje instalacija javne rasvjete i najam | Kontinuirano tijekom cijele godine | 28.000,00 eura |
| - podmirivanje troškova električne energije, za rasvjetljavanje površina javne namjene | Kontinuirano tijekom cijele godine | 15.000,00 eura |
| * nabava rasvjetnih tijela | Kontinuirano tijekom cijele godine | 3.000,00 eura |

Članak 5.

Za ostvarivanje ovog Programa zadužuje se Općinski načelnik i Jedinstveni upravni odjel Općine Donji Kukuruzari.

Općinski načelnik dužan je podnijeti izvješće o izvršenju Programa održavanja komunalne infrastrukture za 2025. godinu Općinskom vijeću najkasnije do kraja mjeseca ožujka 2026. godine.

Članak 6.

Sukladno prihodovnim sredstvima, ovaj Program može se mijenjati i nadopunjavati tijekom razdoblja za koji je donijet.

Članak 7.

Ovlašćuje se Općinski načelnik Općine Donji Kukuruzari da sukladno raspoloživim prihodovnim sredstvima može izmijeniti prioritete održavanja utvrđene u ovom Programu.

Članak 8.

Ovaj Program stupa na snagu 01. siječnja 2025. godine, a objavit će se u „Službenom vjesniku“, službenom glasilu Općine Donji Kukuruzari.

Predsjednik Općinskog vijeća

Stipo Šapina