[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKO VIJEĆE**

KLASA : 246-01/24-01/03

URBROJ : 2176/07-01-24-2

Donji Kukuruzari, 09. prosinca 2024. godine

Na temelju članka 72. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) i članka 22. Statuta Općine Donji Kukuruzari („Službeni vjesnik“, broj 8/23) Općinsko vijeće Općine Donji Kukuruzari na 24. sjednici održanoj 09. prosinca 2024.godine, donosi

**P R O G R A M**

**organizacije i provođenja zaštite i spašavanja na području**

**Općine Donji Kukuruzari za 2025. godinu**

Članak 1.

Programom organizacije i provođenja sustava zaštite i spašavanja Općine Donji Kukuruzari za 2025. godinu (u daljnjem tekstu: Program) utvrđuje se visina novčanih sredstava predviđena Proračunom općine Donji Kukuruzari za 2025. godinu, izvori financiranja, način raspodjele sredstava i način ostvarivanja prava za dodjelu sredstava.

Članak 2.

Proračunom Općine Donji Kukuruzari za 2025. godinu planirana su sredstava u iznosu od 17.390,00 eura za provođenje ovog Programa.

Članak 3.

Sredstva planirana za provođenje ovog Programa raspoređuju se na sljedeće aktivnosti:

1. ZAŠTITA OD POŽARA I CIVILNA ZAŠTITA

1.1 Deratizacija – dezinsekcija 2.290,00 eura

1.2 Zbrinjavanje divljači 1.800,00 eura

1.3 DVD Donji Kukuruzari 500,00 eura

1.4 DVD Majur – intervencije 10.000,00 eura

1.5. HGSS 800,00 eura

1.6. oprema za održavanje i zaštitu 2.000,00 eura

Članak 4.

Dinamika ostvarivanja ovog Programa vršit će se u skladu s punjenjem Proračuna Općine Donji Kukuruzari za 2025. godinu.

Članak 5.

Za izvršenje ovog Programa nadležan je Općinski načelnik Općine Donji Kukuruzari, koji je dužan do kraja mjeseca ožujka 2026. godine podnijeti izvješće Općinskom vijeću Općine Donji Kukuruzari o izvršenju Programa u 2025. godini.

Članak 6.

Ovaj Program stupa na snagu 01. siječnja 2025. godine, a objavit će se u „Službenom vjesniku“, službenom glasilu Općine Donji Kukuruzari.

Predsjednik Općinskog vijeća

Stipo Šapina